【酉集中】【貝字部】
【廣韻】【正韻】从昨亙切,音??。【說文】玩好相送也。【詩?鄭風】雜佩以贈之。【傳】贈,送也。【儀禮?聘禮】公使卿贈,如覿幣。【禮?檀弓】何以贈我。 又【詩?大雅】以贈申伯。【傳】贈,增也。【疏】凡贈遺者,所以增長前人,贈之財,使富增於本,贈之言,使行增於義,故云贈增也。 又【正字通】借封前人官稱曰誥贈,恩頒自朝廷也。 又【詩?鄭風】知子之來之,雜佩以贈之。【朱傳】贈,音則。來,音力。【毛詩古音考】來音釐,贈疑是貽字之誤。未知孰是,存以備考。
赠字 说文解字